วางแผนรวบจนท.อบต.แสบ รีดเงิน-ลดภาษี
อ้างของเก่า4หมื่นเป็น4แสน เรียก25,000จะทำเรื่องลดให้ เหยื่อร้องนอภ.จับ-ให้ออก,เจ้าพนักงานจัดเก็บรายได้ชำนาญการ อบต.แพรกหนามแดง รู้ว่าเจ้าของบริษัทรับซื้อของเก่าต้องเสียภาษีโรงเรือนในอัตราใหม่ 1.3 แสนบาท ฉวยโอกาสขู่ว่าต้องเสียภาษีแพงลิ่วเกือบครึ่งล้าน แล้วรีดเงิน 25,000 บาทเป็นค่าช่วยให้จ่ายภาษีน้อยลง เจ้าของบริษัทผู้เสียหายไม่หลงกลร้องเรียนนายอำเภอซ้อนแผนรวบตัวคาปั๊มน้ำมันหลังมารับเงินดำเนินคดีข้อหาฉกรรจ์ปฏิบัติหน้าที่โดยมิชอบ สอบสวนรับสารภาพสิ้นไส้ นายก อบต.เซ็นคำสั่งให้ออกจากราชการทันควันพร้อมชงเรื่องเสนอนายอำเภอตั้งกรรมการสอบสวนวินัย,นายอำเภอซ้อนแผนรวบเจ้าพนักงานจัดเก็บรายได้ อบต.รีดเงินช่วยเหลือให้เสียภาษีโรงเรือนน้อยลงรายนี้ เปิดเผยขึ้นเมื่อเวลา 04.00 น. วันที่ 17 พ.ค. นายไชยพร เอี่ยมวงค์ ปลัดฝ่ายความมั่นคง อำเภออัมพวา จ.สมุทรสงคราม คุมตัว ส.ท.ณัฐพัชร์ เนิ้นแฝก อายุ 33 ปี เจ้าพนักงานจัดเก็บรายได้ชำนาญงาน อบต.แพรกหนามแดง ส่งให้ พ.ต.ท.วัลลภ จันรินทรากร สว. (สอบสวน) สภ.ยี่สาร,สอบสวนดำเนินคดีในข้อหาเป็นเจ้าพนักงานใช้อำนาจในตำแหน่งหน้าที่โดยมิชอบ ข่มขืนใจหรือจูงใจเพื่อให้บุคคลใดมอบให้หรือหามาให้ซึ่งทรัพย์สิน หรือประโยชน์อื่นใด ตามมาตรา 148 เป็นเจ้าพนักงานปฏิบัติหรือละเว้นปฏิบัติหน้าที่โดยมิชอบหรือปฏิบัติหรือละเว้นการปฏิบัติหน้าที่โดยทุจริตตามมาตรา 157 และ พ.ร.บ.อาวุธปืน รวม 4 ข้อหา สอบสวน ส.ท.ณัฐพัชร์ให้การรับสารภาพ,เบื้องหลังการจับกุมสืบเนื่องจากนางศิริธร มณีกอบกุลวงค์ อายุ 48 ปี เจ้าของบริษัทสมานทองพาณิชย์ ทำธุรกิจรับซื้อของเก่า เลขที่ 36/1 หมู่ 6 ต.แพรกหนามแดง อ.อัมพวา ร้องเรียนต่อนายสุคนธ์ สุวรรณศักดิ์สิน นายอำเภออัมพวา ถูก ส.ท.ณัฐพัชร์ เจ้าพนักงานจัดเก็บรายได้ ชำนาญงาน อบต.แพรกหนามแดง มีหน้าที่ประเมินภาษีโรงเรือนและที่ดิน จะประเมินภาษีสูงกว่าความเป็นจริงเป็นเงิน 400,000 บาท จากเดิมแค่ปีละ 40,000 บาท แล้วอ้างว่าสามารถช่วยเหลือให้จ่ายเพียง 130,000 บาท แต่ต้องจ่ายเงินช่วยเหลือ 25,000 บาท,จากนั้นนายสุคนธ์ ร่วมกับ พ.ต.อรรถพล ครุธเวโช หัวหน้างานปราบปรามทุจริต 7 ฝ่ายปกครอง ทหาร มทบ.16 ตำรวจ สภ.ยี่สาร ซ้อนแผนจับกุม โดยนำธนบัตรฉบับละ 1000 บาท จำนวน 25 ฉบับ ถ่ายเอกสารลงประจำวันเป็นหลักฐาน นัด ส.ท.ณัฐพัชร์ มารับเงินที่ร้านกาแฟอินนิน ในปั๊มบางจาก ริมถนนพระราม 2 กม.77 ขาเข้ากรุงเทพฯ ช่วงเที่ยงวันที่ 16 พ.ค. ถึงเวลานัดหมาย ส.ท.ณัชพัชร์ขับรถเก๋งฮอนด้าซิตี้ สีขาว ทะเบียน กต 9658 ราชบุรี มาพบนางศิริธร ผู้เสียหายนั่งรออยู่ในร้าน พอ ส.ท.ณัชพัชร์รับเงินเดินไปที่รถ เจ้าหน้าที่ซุ่มรออยู่รอบบริเวณแสดงตัวเข้าจับกุม ค้นรถพบปืนยาว .22 จำนวน 1 กระบอก กระสุน 12 นัด มีดเดินป่า 3 เล่ม วิทยุสื่อสาร 1 เครื่อง,นายพิเชฐ จันทร์จำรัส ปลัด อบต.แพรกหนามแดง ได้ทำหนังสือถึงนายทวีป อมศิริ นายก อบต.แพรกหนามแดง มีคำสั่งให้ ส.ท.ณัฐพัชร์ ออกจากราชการไว้ก่อน เนื่องจากกระทำผิดวินัยร้ายแรง พร้อมทำเรื่องเสนอนายอำเภออัมพวาตั้งคณะกรรมการสอบสวนวินัย สำหรับเรื่องภาษีโรงเรือน และภาษีที่ดินในพื้นที่ อบต.แพรกหนามแดง ไม่มีการปรับขึ้นมา 15 ปีแล้ว และเพิ่งมีการพิจารณาปรับเพิ่มปีนี้ตามคำสั่งของกระทรวงมหาดไทย มีคณะกรรมการของ อบต.แพรกหนามแดง เป็นผู้พิจารณา โดย ส.ท.ณัฐพัชร์เป็นคณะกรรมการและเลขานุการของคณะกรรมการดังกล่าว กรณีของผู้เสียหายรายนี้จะต้องจ่าย 130,000 บาท หากผู้ประกอบการต้องการอุทธรณ์การประเมินภาษีดังกล่าวยื่นเรื่องที่ อบต.แพรกหนามแดง
เจ้าพนักงานจัดเก็บรายได้ชำนาญการ อบต.แพรกหนามแดง รู้ว่าเจ้าของบริษัทรับซื้อของเก่าต้องเสียภาษีโรงเรือนในอัตราใหม่ 1.3 แสนบาท ฉวยโอกาสขู่ว่าต้องเสียภาษีแพงลิ่วเกือบครึ่งล้าน
อบต.รีดเงิน,เสียภาษีโรงเรือน,อบต.แพรกหนามแดง,ณัฐพัชร์ เนิ้นแฝก,ข่าวหน้า1,ข่าวทั่วไป